section_heading: Cambraiska liga
paragraph_text: Njegov program ponovnog zauzimanja nekadašnjih papinih zemalja neizbježno dovodi do sukoba s Mletačkom Republikom. Želeći nazad pokrajinu Romagnu potiče 1508. osnivanje Cambraiske Lige protiv Venecije. Kada je Luj XII. teško porazio Veneciju u bitki kod Agnadella 15. svibnja 1509., Julije II. uočava pretjeranu moć Francuske i prekida savez. Papin prvi cilj bio je da se Mletačka Republika odrekne ekspazionističkih ciljeva. Drugi cilj mu je bio protjerivanje Francuza s poluotoka. Godine 1510. Julije II. sa švicarskim katonima sklapa vojni savez protiv Francuske. 1511. – 1513. Svetu ligu (fuori i barbari) činili su: papa Julije II., švicarski katoni, Venecija, Ferdinad Katolički, engleski kralj. 1512. godine osniva novu postrojbu papinske tjelesne straže, Švicarsku gardu. Dana, 22. siječnja 1506. švicarski plaćenici stigli su po prvi put u Vatikan, na njegov poziv, iz švicarskog kantona Uri.